
SELETUSKIRI

1. Üldandmed

Käesoleva projektiga on lahendatud Järvamaal, Järva vallas, Kurisoo külas, Rava RMK kontori sideühenduse ehitus.
Projekti koostamisel olid aluseks:
· Tellimus;
· ELA SA tehnilised tingimused nr TT640JV, 14.12.2018
· Eesti Standard EVS 932:2017 "Ehitusprojekt"
· Elektrituruseadusest;

· Seadme ohutuse seadusest;

· Ehitusseadustikust;

· Majandus- ja taristuministri määrusest nr.91 (14.07.2015) „Elektriseadmele esitatavad ohutuse nõuded ning elektriseadmele ja elektripaigaldisele esitatavad elektromagnetilisele ühilduvuse nõuded ja vastavushindamise kord“;

· Majandus- ja taristuministri määrusest nr.74 (26.06.2015) „Elektripaigaldise käidule ja elektritööle esitatavad nõuded“;

· Majandus- ja taristuministri määrusest nr.73 (25.06.2015) „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“;

· Kohaldatavatest standarditest (näit. EN; EVS-EN; EVS-HD; IEC)

Projekteeritava telekommunikatsiooni tehnorajatise alusplaanina on Kirjanurk OÜ poolt 12.2018. a koostatud töö nr 2297G  "Maa-ala plaan tehnovõrkudega", millele on kantud Riigi Maa-ametist väljastatud katastriüksuste piirid. 

Kinnistute omanikud on selgitatud välja kinnistusraamatu väljavõtetega, juriidiliste omanike volitatud esindajad B-kaardi väljavõtetega.
Projekteeritud side liinirajatis on esitatud asendiplaanil M1:500 (vt joonis 1).
2. Olemasolev situatsioon

5 Pärnu-Rakvere-Sõmeru tee kinnistul (13402:001:0192) asub Eesti Lairiba Arenduse SA-le kuuluv sidekaev 001K35. 
3. Projektlahendus

Käesoleva projektiga on ette nähtud Rava RMK kontori ühenduse ehitus mikrotoruga:
· Rajada 1-avalise mikrotoruga sidetrass Rava RMK kontorist ELA SA sidekaevuni 001K35.
· ELA SA sidekaevu 001YK01 paigaldada jätkumuhv. Jätkumuhvi tähis 001YM01.
· Puhuda vähemalt 24-kiuline kaabel sidekaevude 001YK01 ja 001K35 vahelise ELA SA
4-avalise multitoru 2.mikrotorusse (oranž). Lõigu tähis 001L04YH03.
· Sidekaevust 001K35 puhuda kaabel edasti mööda projekteeritud mikrotoru kuni Rava RMK kontorini.

· Sidekaevu 001YK01 jätta kaablivaru 15m ja sidekaevu 001K35 jätta kaablivaru 30m.
· Kaabli ühendamiseks jätkumuhvis 001M14 ja 001YM01 tuleb teenust pakkuval sideoperaatoril tellida ELA SA’lt klienditellimus KLT.
· Kiudude keevitamine teostada vastavalt kiudude jaotusskeemile.
3.1 Juhised ja nõuded
· Tööde teostamine ELA SA sidevõrgus võib toimuda vaid ELA SA volitatud esindaja, AS Connecto Eesti, järelevalve töötaja juuresolekul.
· ELA SA sievõrguga seonduva sidetrassi teostusjoonis edastada ELA SA’le koos KLT tööga andmebaasi ELA-12 vahendusel.
· Ehitatava trassi pööramiskohad teha min. raadiusega 1m
· Koos mikrotoruga paigaldada ühises kraavis tuvastustraat alates kaevust 001K35 kuni RMK hoone seinani.

· Projekteeritud sidetoru paigaldamissügavus peab olema  riigiteealusel maal min 1m ümbritsevast maapinnast, ristumistel põhi- tugi - ja kõrvalmaanteedega min 1,5m, kraavi põhjas ja truubi all min 1m. 
· Maanteemaale paigaldatava kaitsetoru min tugevusklass 750N
· Projekteeritud sidetoru paigaldamissügavus RMK kinnstul min 0,7m. Sõidetaval teel min. 1m sügavusel.
· Kõikide kinniste läbiminekute puhul täpsustada enne tööde algust olemasolevate ristuvate trasside sügavus looduses.
4. Projekteerimis- ja töövõtu piirid

Paigladatud jätkumuhv, ELA SA mikrotorus ja kaevudes olev kaabel jäävad ELA SA

omandisse. Piiritluspunkt on sidekaevu 001K35 kaevusein. Projekteeritud 1-avaline mikrotoru RIA omandisse.
5.  Lubatud kõrvalekalded projekteeritud trassidest

Enne ehitustööde algust tuleb projekteeritud trassid maha märkida täpses vastavuses projektile. Ehitustööde käigus ilmnevate ettenägematute asjaolude puhul on lubatud projekteeritud trassist kõrvale kalduda üldreeglina piirides ±0,1m, tingimusel, et kaugus katastriüksuste piiridest jääb vähemalt 0,5m. Ühelgi juhul ei tohi kõrvalekalle ulatuda kõrval oleva maaüksuse piiridesse. Teiste maa-aluste ja maapealsete kommunikatsioonide olemasolul kaablitrasside piirkonnas peavad olema tagatud normide kohased kaugused (kujad).

Trassi ehitusel ning mistahes trassi kõrvalekallete puhul tuleb taastada ehitusele eelnev olukord. Pärast ehitustööde lõpetamist taastada tööde käigus rikutud või eemaldatud katted (asfalt, muru, kruus, kõnnitee plaadid, äärekivid jne.) vastavalt Majandus ja kommunikatsiooniministri määrus 03.08.2015 nr.101 Tee ehitamise kvaliteedi nõuded – Riigi Teataja. 

Ehituskaevikust väljakaevatav pinnas ei ole sobiv esmaseks tagasitäiteks ega sobi ehituskaeviku tagasitäitmiseks liikluspiirkonnas (sõiduteedel, kõnniteedel). Haljasalal kasutada kaablikaeviku tagasitäiteks võimaluse korral väljakaevatavat kivivaba sõmerat pinnast. 

Töövõtja vastutab tööde teostamise ajal keskkonnakaitse eest ehitusplatsil ja selle kõrval oleval alal vastavalt Eesti Vabariigis kehtivatele seadustele ja nõuetele.

Tehnovõrkude paigaldamisel on kõrvalekaldumised (asukoht, sügavus jne) kooskõlastatud projektist riigitee teemaal keelatud.
6. Üldised nõuded ja juhised liinirajatise ehitamisel

6.1 Liinirajatise (maakaablitrassi) tähistamine

Kaablikanalisatsiooni trassi asukoht pinnases tähistatakse selle kohale 20-30cm kõrgemale paigaldatud hoiatuslindiga. Trassi käänupunktid, kaitsetoru otsad ja lõikumiskohad teise tehnovõrguga (väljaarvatud kinnisel meetodil ehitatavad lõigud) tähistada elektroonilise pallmarkeriga, paigaldades markerit 15cm kõrgemale tähistavast objektist.   
6.2 Kaevetööde teostamine

Enne kaevetöid täpsustada olemasolevate maa-aluste kommuni​katsioonide asukohad looduses ja vajadusel kutsuda juurde kommunikatsioonide valdajad. Kaevetööde käigus ilmnenud kommunikatsioonide teisitipaiknemisest informeerida valdajat ja lahendada olukord koos viimase esindajaga.

Ristumisel kommunikatsioonitrassidega otsustatakse alt- või ülevalt läbimineku kasuks koostöös trassivaldajaga. Trassi paigaldamisel mehhanismidega kaevata lõikumiskohad kommunikatsioonitrassidega eelnevalt käsitsi lahti ning seejärel paigaldada trass läbi lahti kaevatud koha.

Maa-aluste ja maapealsete kommunikatsioonide kaitsevööndis kaevetööde teostamisel juhinduda Majandus- ja taristuministri 25.06.2015. a määrusest nr 73 „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“. NB! Kommunikatsioonitrasside kaitsevööndis teostada kaevetööd käsitsi, vt ärakirjad kooskõlastusest.

Kui geodeetilisele alusplaanile märgitud trassid on orienteeruvad ja kaevetööde ajal ei avastata eelnimetatud trasse, siis liinirajatise tähistamine lõikumiskohtades ei ole vajalik, kuna see ei pruugi kajastada reaalset situatsiooni.
Külgnemisel Kanali- ja vee trassiga (sh. kaevuga) paigaldada kaabel kaitsetorusse min. 1.5m kaugusele.

6.3 Teekatted ja haljastus

Peale kaevetöid ja side liinirajatise ehitamist taastada rikutud haljasmaa ja teekatted vähemalt olemasoleval tasemel.

6.4 Tööde dokumenteerimine ja järelevalve

Teostatud tööde kohta koostada teostusjoonis(ed) ja kaetud tööde aktid. Kõrvalekalded projektist fikseerida vastavates protokollides ja koos​kõlastada ehitusjärelevalvet teostava ametiisikuga.

6.5 Töötervishoid ja tööohutus

Tööde teostamisel järgida Eesti Vabariigi töötervishoiu- ja tööohutusalaste õigusaktide nõudeid.

6.6 Tööde kvaliteedinõuded

Ehitustööde teostamisel juhinduda kehtivatest ehitusmäärustest ja –normidest.
6.7 Jäätmekäitlus

Ehitusel tekkivate jäätmete käitlemisel juhinduda kohaliku omavalitsuse jäätmekäitluse eeskirja nõuetest ning konkreetse ehitusettevõtja jäätmekäitluse kavast.
7. Täiendav informatsioon

Enne projekti väljastamist on teostatud võrdlev visuaalne kontroll piiride võimalike muudatuste suhtes projekteeritud sidetrassidega külgnevatel aladel Maa–ameti maainfoga tutvumise veebileheküljel.

